Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
2 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้า ยังแกว่งตัวแคบในกรอบ 10 จุด ก่อนปิดภาคเช้าที่ระดับดัชนี 1,596.80 จุด ปรับตัวเล็กน้อย 1.22 จุด ด้วยมูลค่าซื้อขายราว 2.1 หมื่นล้านบาท ทั้งนี้ ตลาดพลิกกลับยืนแดนบวกด้วยแรงซื้อหนุนจากกลุ่มพาณิชย์ (COMM)
มุมมองตลาดช่วงบ่าย: กราฟรายวัน ดัชนียังคงอ่อนตัว การเคลื่อนไหวยังกดตัวต่ำลงทั้ง Low และ High ทางเทคนิค เครื่องมือบ่งชี้โมเมนตัม MACD ยังอ่อนตัว แกว่งตัวติดลบ สะท้อนถึงแรงหนุนที่ยังอ่อน ฉะนั้นเรายังมีมุมมองต่อ SET จะย่อตัวลงต่อ มองแนวรับ 1,585 จุด เป็นจุดทดสอบ หากหลุดมีโอกาสปรับลงต่อ มองแนวรับถัดไป 1,550 จุด ทั้งนี้มองดัชนีระหว่างวันมีแนวต้าน 1,620 จุด
กลยุทธ์ในช่วงบ่าย: นักเก็งกำไรระยะสั้น และนักลงทุนเน้นถือเงินสดต่อ Wait and See
Point of View
เริ่มเห็นแนวโน้มการฟื้นตัว!
เลือก SAWAD เนื่องจาก กราฟรายวัน ทางเทคนิค ราคาพลิกกลับยืนเหนือค่าเฉลี่ย 5 วันได้สำเร็จ พร้อมกับเกิดสัญญาณ Bullish Divergence จาก MACD ชี้ถึงสัญญาณกลับตัวช่วงสั้น ประกอบ Volume ลดลงมากช่วงพักตัว จึงสนับสนุนการดีดตัวเช้านี้จะมีแรงพอรีบาวด์ปิด GAP 41.75 บาท ทั้งนี้มีแนวรับ 30.25 บาท และ Cut Loss หากหลุด 28.50 บาท